През втората половина на 1895 г. правителството и парламентът на Япония приемат нова програма за корабостроене, разчетена за 10 години. Планът включва четири броненосни крайцера и четири броненосеца, които следва да се поръчат на чуждестранни фирми, основно, на британски корабостроителници, тъй като Япония няма възможност да ги построи самостоятелно. Сравнението с руската строителна програма убеждава японците, че корабите поръчани според първоначалния план, ще са недостатъчни за противостоене на руския императорски флот. Ограниченият бюджет не позволява да се поръчат повете броненосци, и е решено да се поръчат повече броненосни крайцери, които вече стават общо шест кораба. Тези кораби са поръчани за сметка на £30 000 000 контрибуция изплатена от Китай след неговото поражение в първата китайско-японска война.